ru kk ru be kk ru kk ru be kk ru ro zh ru ru kk ru be kk ru kk bg kk kk kk kk kk ba kk ba kk kk kk kk kk kk kk kk kk kk kk kk kk kk nb mk kk en uk kk kk kk kk kk kk kk kk kk kk kk kk kk kk kk war kk kk kk kk kk fr kk kk oc kk kk ca kk kk fr kk kk ur kk kk ca kk kk ca kk kk en kk kk kk oc kk kk de kk kk ca kk kk ca kk kk eu kk kk ca kk kk es kk kk ca kk ky kk kk kk bg kk kk da kk kk oc kk kk fr kk kk fa kk kk fr kk kk fr kk kk ca kk kk ca kk kk kk oc kk kk en kk kk de kk kk en kk kk oc kk kk fa kk kk ca kk kk hbs_lat en kk ru kk ru be kk
Біз өмірден өткен ұлы тұлғалардың тағдыры  жайлы түгел толыққанды білеміз деп айта алмаймыз. Әрине, олар туралы атүсті білетініміз ақиқат. Біз үшін ол танымал болып көрінуі де бек  мүмкін. Алайда біз олардың да пендеуи әрекетке толы өмірінің көлеңкелі тұстары барына назар аудара бермейміз.
Расында да, солай. Мысалы, біз Томас Джефферсонды АҚШ-тың үшінші президенті ретінде ғана танимыз. Сонымен қатар оның Американың тәуелсіздік декларациясын жазғанын білеміз. Расында, ол осы тарихи құжатты жазуымен есте қалды, қазірге дейін АҚШ осы тарихи декларациямен өмір сүріп келеді. Алайда төрткүл құрлыққа атын қалдырған Томас Джефферсонның мамандығы кім? Оның өлшеусіз еңбегі тек декларация қабылдауымен ғана есте қалды ма? Әрине, жоқ! Томас Джефферсонның мамандығы – архитектор. Ал Америкаға сәулет өнерін алып келген қоғам қайраткері. Вашингтон қаласы мен елдің басқа да шаһарларының шырайын кіргізген ол осы ісімен де тарихта қалды. Қарт құрлықтың сәулет өнерін терең білу арқылы Джефферсон Америка қалаларының ажарын айшықты етті. Мамандар оның архитектурасының келбетінде француз рационализмі мен ежелгі Рим стилі бар екенін айтады. Америка осындай танымал тұлғаларымен ұмытылмайды. Томас Джефферсонның аты аталған кезде ол АҚШ қалаларына айрықша архитектуралық сән-салтанат әкелген адам ретінде және тәуелсіздік декларациясын жазған мемлекет қайраткері ретінде есте қалды. Қанша уақыт өтсе де, тұлғалар ұмытылмайды, ғимараттар жаңарады, тозығы жетіп бара жатса, бұзылады, орнына басқасы салынады. Ал бір қызығы, Томас Джефферсон тәуелсіздік декларациясын жазған сол ескі ғимарат бүгінде көпшілік көп келетін шай, кофе ішетін қарапайым орынға айналғанын екінің бірі біле бермейді. Өркениет доңғалағы осы, адамдар ұмыт қалуы да, қалмауы да мүмкін, бірақ ғимарат жаңара береді.
АҚШ-тың қай президентін алып қарасаңыз да, олардың есте қаларлық ісі жетерлік. Сонысымен тарихта қалған. Мысалы, АҚШ-тың 26-президенті Теодор Рузвельт табиғатты шексіз сүйген. Ол мемлекет басына келгеннен бастап, ұлттық саябақ салуға кіріскен. Қазірдің өзінде Рузвельт негізін салған, ағаштары жайқалған осындай демалатын орындар Америкада өте көп. Ол балаларды ерте жастан еңбекке тартуға қарсы болған. Рузвельт елде шағын және орта бизнесті дамытуға көп көңіл бөлген. Жұмысшыларға қосымша жәрдемақы төлеуді жүзеге асырған. Халықтың денсаулығын жақсарту үшін азық-түлік, көкөніс және дәрі өнімдерін жиі тексеріп отыру туралы арнайы жарлық шығарған. Осы жұмыстары үшін ол кезінде тіпті Нобель сыйлығына да ұсынылғанын айта кетейік.
Әрине, тарихта аты қалған тұлғалардың бәрінің тағдыры керемет болды деп айта алмаймыз. Ағылшынның атақты жазушысы және драматургы Агата Кристидің отбасылық тұрмысы керемет болмапты. Бірнеше рет тұрмысқа шыққан. Оның шығармалары әлемнің 103 тіліне аударылып, жалпы айтақанда 4 миллиард данамен жарық көрген. Алпыстан астам детектив жанрында роман жазып, алты психологиялық романды оқырманға тарту еткен оның Лондонның өзінде жиырмаға жуық пьесасы сахналанған. Шытырман оқиғалы роман мен әңгімелерді өмірге әкелген жазушыға даңқ қайдан келді? Ол, ең алдымен, мамандығына байланысты болғанын ешкім жоққа шығара алмайды. Агата Кристи жас кезінде біраз уақыт ауруханада медбике болып жұмыс істеген. Дәрігерлермен бірге адамдарға операция жасауға қатысқан. Кейіннен дәріханаға жұмыс ауыстырған. Нақты айтқанда, медицина саласын өте жақсы білген. Бұл жайттар оның детективтік шығармаларды терең психологиялық иіріммен жазуға мүмкіндік берген. Оның романдарында 80 пайыздан  аса кейіпкерлерді өлтірген, адамды улаған қылмыскерлер бар.
Алайда дүниеге аты мәлім болған жазушы 1926 жылы өмірінде ең ауыр оқиғаны бастан өткерген. Алдымен анасы қайтыс болады, көп ұзамай күйеуі көзіне шөп салады. Бұған шыдай алмаған Агата Кристи 11 күн із-түссіз жоғалып кетеді. Негізінде ауыр күйзеліске шыдамай жүйкесі сыр берсе керек. 11 күннен кейін оны полиция қызметкерлері Иокшир қаласындағы бір қонақүйден табады. Ол неге кетті, бірақ ешкімге түсініктеме бермейді. Нақтысы, ауыр күйзелістен туған әрекет болуы мүмкін. Бірақ адам болған соң, өмірде неше түрлі жайттар орын алады ғой. Атақты адамдар да осындай әрекеттерден кенде емес. Бірақ мұндай кішігірім оқиғалар емес, тарихта адамзатты мойындатқан ұлы шығармалар, танымал тұлғалардың ұлағатты істері есте қалады.
СҮГІРДІҢ БЕЛГІСІЗ СОЛАҚАЙ ШӘКІРТІ
«ТҮГЕЛ ТҮРКІ ЖИНАЛЫП, ТОМСЕНГЕ ЕСКЕРТКІШ ҚОЙСАҚ...»
ТАРИХИ ШЫНДЫҚТЫ ТАНУ ЖОЛЫНДА
Біздің Telegram каналына жазылыңыз
алдымен сізді қызықтыратын барлық жаңалықтарды біліңіз
Сіздің электронды пошта жарияланбайды. Қатарды міндетті түрде толтырыңыз *
Air Astana 10-шы рет өз аймағындағы үздік әуекомпаниясы ретінде Skytrax сыйлығын жеңіп алды
Ауған соғысы ардагерлері өз ойларын ортаға салды
Ардагерлерге арналған турнир өтті
Ауған соғысы ардагерлері студенттермен кездесті
Үндеу: Бірлігі жоқ ел тозады, бірлігі күшті ел озады
«КӨРКЕМ ҚАЛА – АЛМАТЫ» ЖАС АҚЫНДАР МҮШӘЙРАСЫНЫҢ ЕРЕЖЕСІ
КИНОҢ ҚАНДАЙ БОЛСА, ҚОҒАМЫҢ ДА СОНДАЙ
ТҰЛҒАЛАР: ТӘРБИЕ, ТАҒЫЛЫМ, ТӘЖІРИБЕ
Білімді жастар білікті болар
«АЛАШ» АВТОНОМИЯСЫ» ТАРИХЫНЫҢ ӘЛІППЕСІ
«АҒА, САҒАН БҰЛ – ОШАҚ…»
«Ана тілі» газетінің Бас редакторы
«ТҮГЕЛ ТҮРКІ ЖИНАЛЫП, ТОМСЕНГЕ ЕСКЕРТКІШ ҚОЙСАҚ...»
ТҮРКІ ӘЛЕМІНЕ ОРТАҚ ТАҢЖАРЫҚ
ОЙЛЫ ОҚЫРМАНМЕН ОЙЛАСЫП ЖАСАЛАТЫН БЕТ
ЖАҺАНДЫҚ ДЕҢГЕЙДЕГІ АЛҚАЛЫ ЖИЫН
«ҚАРАГӨЗДІ» ӘУЕЗОВ ЖАЗҒАН ҚАЛПЫНДА КӨРЕРМЕНГЕ ЖЕТКІЗСЕК ДЕЙМІЗ
«АЙМАҚТА МЕМЛЕКЕТТІК ТІЛДІҢ МӘРТЕБЕСІ АРТАДЫ»
ТҰЛҒАЛАР: ТӘРБИЕ, ТАҒЫЛЫМ, ТӘЖІРИБЕ
Мәншүк Мұқашева: ЖУРНАЛИСТ ТӘРБИЕЛЕУ – ЖАНКЕШТІ ІС
Қанат АЙТБАЕВ:МӘДЕНИЕТ – ЕЛ ИДЕОЛОГИЯСЫНЫҢ ЕҢ БАСТЫ ТЕТІГІ
Раиса ҮМБЕТБАЕВА: ӘР ОТБАСЫ ҰЛТТЫҚ ДӘСТҮРДІ ҰСТАНСА ДЕЙМІН
ОҚУШЫ ДЕНСАУЛЫҒЫ – КӨКЕЙКЕСТІ МӘСЕЛЕНІҢ БІРІ
Ғарифолла ӘНЕС: ҚАЗАҚТЫҢ ЖОЛЫ ҚАТПАРЛЫ, ҚАЛЫҢ ТАРИХ
© 2010-2020 Copyright. Kazgazeta.kz.